Legal Document

Category: 45

Text:
15. ΑΠΟΦΑΣΙΣ ΥΠΟΥΡΓΩΝ ΚΟΙΝΩΝΙΚΩΝ ΥΠΗΡΕΣΙΩΝ ΚΑΙ ΕΜΠΟΡΙΚΗΣ  ΝΑ ΥΤΙΛΙΑΣ Αριθ. 30061/1/75 της 10 Μαρτ./2 Απρ.  1975 (ΦΕΚ Β΄ 365) Περί εγκρίσεως παροχής περιθάλψεως υπό Αγροτικών Ιατρών εις ησφαλισμένους του Οίκου Ναύτου. Έχοντες υπ’ όψει: 1.Τας διατάξεις του άρθρ. 8 του Ν.Δ. 4440/1964 (ΦΕΚ 224 Α΄) (τόμ. 34 σελ. 171). 2.Τας διατάξεις των άρθρ. 4 και 5 του Β.Δ. 704/1972 «περί της υπό του Οίκου Ναύτου παρεχομένης προστασίας έναντι της ασθενείας» (ΦΕΚ 202 Α΄) (ανωτ. αριθ. 14). 3.Το δια της υπ’ αριθ. 20193/2-12-74 αναφοράς του Ο.Ν. υποβληθέν απόσπασμα πρακτικών της υπ’ αριθ. 3423/49/29-11-74 συνεδριάσεων του ΔΣ/ΝΟ, αποφασίζομεν: 1.Εγκρίνομεν όπως προς εξυπηρέτησιν των ησφαλισμένων του Ο.Ν. των διαμενόντων εις περιοχάς ένθα λειτουργούν Αγροτικά Ιατρεία ο Οίκος Ναύτου συμβάληται μετά των κατά τόπους αγροτικών ιατρών προς παροχήν ιατροφαρμακευτικής περιθάλψεως εις τους ησφαλισμένους αυτού. 2.Η αμοιβή των συμβαλλομένων κατά τα ανωτέρω Αγροτικών ιατρών καθορίζεται ως κάτωθι: α)Δι’ ιατρούς εξυπηρετούντας 25 έως 50 ησφαλισμένους μηνιαία κατ’ αποκοπήν αμοιβή δραχ. 750. β)Δι’ ιατρούς εξυπηρετούντας 50 έως 100 ησφαλισμένους δραχ. 1250 κατ’ αποκοπήν μηνιαίως. γ)Δι’ ιατρούς εξυπηρετούντας 100 έως 200 ησφαλισμένους δραχ. 2000 κατ’ αποκοπήν μηνιαίως. δ)Δι’ ιατρούς εξυπηρετούντας 200 ησφαλισμένους και άνω δραχ. 3000 κατ’ αποκοπήν μηνιαίως. ε)Η απογραφή των εξυπηρετηθησομένων εις εκάστην περιοχήν προς καθορισμόν του ύψους της μηνιαίας αμοιβής εκάστου συμβληθησομένου ιατρού θα διενεργήται τας πρώτας ημέρας του μηνός Ιανουαρίου και θα ισχύη δι’ ολόκληρον το ημερολογιακόν έτος. Προστασία κατά της Ασθένειας 19.Θ.δ.14-15 19.Θ.δ.16 Προστασία κατά της Ασθένειας